Kamu bisa jelasin ke aku soal Bungker Japang Padang Basi dalam bahasa minangkabau?

Bungker Japang Padang basi adolah sabuah komplek patahanan Japang pado maso Japang manjajah Indonesia nan barado di Kota Padang. Komplek patahanan iko tapeknyo balokasi di Kalurahan Padang Basi, Kecamatan Lubuk kilangan, Kota Padang, Sumatera Barat. Bangunan patahanan Japang di kawasan iko di dominasi dek bangunan bungker, yaitunyo samacam bangunan patahanan babantuak boks atau kotak nan sabagian bangunannyo tapandam di dalam tanah. Bangunan iko manjadi bukti bahwasanyo adonyo panduduakan Japang di wilayah Sumatera Barat nan balangsuang pado era parang dunia ka duo, tahun 1942 hinggo 1945. Pado maso kini, lahan dari kawasan patahanan Japang di era panjajahan iko manjadi kapunyoan dek Sakolah Polisi Negara (SPN) Padang Basi di bawah naungan Polda Sumatera Barat.